L´Ajuntament de Gandia trau a concurs la gestió del restaurant del Teatre Serrano
23 juny 2020

## L´Ajuntament de Gandia trau a concurs la gestió del restaurant del Teatre Serrano23 juny 2020Última actualització: 14 juliol 2025

![](../gestion/img/frances_200621_2013.jpg)  
  

Els **regidors delegats de Cultura i Contractació, Nahuel González i Nacho Arnau,** respectivament, han anunciat aquest matí l’inici del procés de licitació de la gestió del restaurant del Teatre Serrano. Hi ha un termini per a presentar-se de 15 dies hàbils des de la publicació ahir dilluns al BOP València. La licitació inicial és del preu simbòlic de 400 €, aproximadament.

_“És una proposta en la qual venim treballant des de fa temps, perquè pensem que tindre un local d’hostaleria vinculat al Teatre Serrano és una bona forma de revitalitzar-lo. També pensem que en moments de dificultats econòmiques oferir un al sector la possibilitat de gestionar l’espai és important i enfortirà l’oferta gastronòmica de la ciutat”,_ ha explicat González.

_“Ens trobem davant una nova adjudicació municipal per tal de garantir un servei amb cobertura jurídica i legal”,_ ha destacat Arnau.